यी मुद्धाहरु संविधानले अर्थपूर्ण रुपमा सम्बोधन गर्न सकेको छैन । दोश्रो कुरा, संविधान जारी वरिपरिदेखि नै संविधानप्रति असन्तुष्टि राखेर आदिवासी जनजाति, मधेसी, दलित, महिला, मुस्लिमलगायत जाति समुदायले शान्तिपूर्ण आन्दोलन, संघर्ष, धर्ना आदि गर्दै बिरोध गर्दै आएका छन्, किन ? यो प्रश्न बुझ्न जरुरी छ । अथवा भनौं, दोश्रो संविधानसभाबाट जारी नेपालको संविधानले आदिवासी जनजातिलगायत उत्पीडित, उपेक्षित, सीमान्तकृत जाति/समुदाय, धर्म, क्षेत्र, लिङ्ग, वर्गका जनताको मूलभूत मुद्दाहरु सम्बोधन नगरेको र विभेद गरिरहेको छ ।
